Fegerašo kalnai
Fegerašo kalnai (rumun. Munții Făgărașului, veng. Fogaras hegység) – Pietų Karpatų kalnų masyvas, aukščiausias Rumunijoje. Iš šiaurės ir vakarų masyvą supa Olto upė. Aukščiausios viršukalnės: Moldovianu (2544 m), Negoju (2535 m), Vištia Marė (2527 m), Lespezis (2522 m), Viniatora lui Butianas (2507 m). Kalnai sudaryti daugiausia iš kristalinių uolienų. Viršūnės alpinio tipo. Yra ledyninės kilmės ežerų, iš kurių didžiausias – Bilia. Šlaitus dengia plačialapių ir spygliuočių miškai, aukščiau – kalnų pievos. Vystomas turizmas. Per kalnus driekiasi savo vingiuotumu žymus kelias Transfegerešanas. Kalnų pašlaitėje yra Viktorijos ir Fegerašo miestai. Kalnai žvelgiant iš Sibiu Kalnų miškai Moldovianu kalnas Kapros ežeras